На основу члана 32. и чл. 60. Закона о јавним набавкама („Службени гласник РС“, бр. 124/2012, 14/2015 и 68/2015), Министарство пољопривреде, шумарства и водопривреде – Управа за аграрна плаћања, Булевар краља Александра 84, Београд упућује

**ПОЗИВ**

**ЗА ПОДНОШЕЊЕ ПОНУДЕ**

1. Позивамо вас да поднесете понуду у поступку јавне набавке за одржавање апликативног и data – base софтвера за обраду националних субвенција,а за потребе наручиоца, Министарства пољопривреде, шумарства и водопривреде – Управа за аграрна плаћања, Булевар краља Александра 84, Београд.

Врста наручиоца: органи државне управе.

Интернет страница Управе за аграрна плаћања је:[**www.uap**](http://www.uap)**.gov.rs.**

2. Врста поступка и врста предмета јавне набавке: отворени поступак, за услуге одржавање апликативног и data – base софтвера за обраду националних субвенција.

3. Предмет јавне набавке: услуге одржавања апликативног и data – base софтвера за обраду националних субвенција, шифра из Општег речника набавки 72261000-2 (услуге софтверске подршке).

4. Понуда се припрема и подноси у складу са позивом за подношење понуде и конкурсном документацијом.

5. Крајњи рок за подношење понуда је **4.11.2019. године до 10:00 часова**.

6. Понуду доставити у затвореној и запечаћеној коверти на којој су на предњој страни написани текст „понуда-не отварај“, назив и број јавне набавке за коју се подноси понуда, на адресу наручиоца: Министарство пољопривреде, шумарства и водопривреде - Управа за аграрна плаћања, Булевар краља Александра 84, Београд. На полеђини коверте читко написати назив и адресу понуђача, број телефона, е-mail адресу, као и име и презиме лица за контакт. Понуђач понуду подноси лично на писарници наручиоца или путем поште.

Ако је понуда поднета по истеку рока за подношење понуда, сматраће се неблаговременом, а наручилац ће је по окончању поступка отварања понуда вратити неотворену понуђачу, са назнаком да је поднета неблаговремено.

7. Понуђач сноси све трошкове везане за припрему и достављање понуде.

8. Понуда са варијантама није дозвољена.

9. Отварање понудe извршиће се дана **4.11.2019. године са почетком у 11:00** часова у просторијама Управе за аграрна плаћања у Београду, Булевар краља Александра 84.

Овлашћени представник понуђача који присуствује отварању понуда предаје оверено и потписано пуномоћје пре почетка отварања понуда, које мора гласити на особу која присуствује отварању (уколико није законски заступник).

10. Одлука о додели уговора донеће се у року **од 25 (двадесетпет**) дана од дана отварања понуда и биће објављена на Порталу јавних набавки у року од 3 (три) дана од дана доношења исте.

11. Избор најповољније понуде ће се извршити применом критеријума **„најнижа понуђена цена“.** Уколико две или више понуда буду имале исту понуђену цену, уговор ће бити додељен понуђачу који понуди краћи рок за отклањање некритичних грешака (које не блокирају рад софтвера).

12. Конкурсна документација се може преузети на сајту [**www.uap.gov.rs**](http://www.uap.gov.rs), као и на сајту Портала јавних набавки [**www.portal.ujn.gov.rs**](http://www.portal.ujn.gov.rs).

13. Подаци о пореским обавезама се могу добити у Пореској управи, Министарства финансија.

Подаци о заштити животне средине се могу добити у Агенцији за заштиту животне средине и у Министарству заштите животне средине.

Подаци о заштити при запошљавању и условима рада се могу добити у Министарству за рад, запошљавањe, борачка и социјална питања.

14. Потребно је понуду са припадајућом документацијом доставити најкасније до **4.11.2019. године до 10,00** часова путем поште или лично на адресу наручиоца: Министарство пољопривреде, шумарства и водопривреде – Управа за аграрна плаћања, **Булевар краља Александра 84**, **11000 Београд**.

15. Особе за контакт: за питања везана за садржај конкурсне документације су Ђуро Торбић и Марија Нинковић. E-mail адресе: djuro.torbic@minpolj.gov.rs и marija.ninkovic[@minpolj.gov.rs](mailto:uap.opstiposlovi@minpolj.gov.rs).

**КОМИСИЈА**